Ritratt provdut minn ANgelo Caruana u Pierre Farrugia .td_uid_2_61dbce684db35_rand.td-a-rec-img{text-align:left}.td_uid_2_61dbce684db35_rand.td-a-rec-img img{margin:0 auto 0 0} Dan l-aħħar Pierre Farrugia esplora Bieb is-Salvatur fil-Kalkara, dar-kappella sabiħa li għadha ħafna affreski (pittura fuq il-ħajt) tagħha u s-sinjali tal-bumbardament WW2. Il-post inbena matul iż-żmien tal-Gran Mastru Ramón Perellós Y Rocafull (1715-22) u jinstab hawn ħdejn il-Forti tas-Salvatur (1724). Mina mħaffra fil-bastjun serviet bħala d-daħla għal Kalkara. Il-kappella nbniet madwar l-1715-1722 meta kienet fl-aqwa tagħħa, msebbħa b'ħafna pittura mal-ħitan li partijiet minnhom għadhom jidhru sal-lum f'kundizzjoni ħażina ħafna. Fost l-affreski hemm dik li turi lil San Ġużepp il-patrun tal-Kalkara. Minn barra tidher qisha kappella ordinarja. Imma ladarba tidħol ġewwa tibqa' sorpriż bis-sbuħija tagħha. Fis-saqaf hemm toqba kbira kaġunata minn bomba li waqgħet fuqha matul it-Tieni Gwerra. X'aktarx li l-bomba ma splodietx għax kieku hemm aktar tifrik. Fil-post hemm tifrik sħiħ u hija ħasra li jinsab fl-istat li hu. Sadattant l-Assoċjazzjoni Wirt il-Kalkara appellat biex tittieħed azzjoni biex dan il-post ikun restawrat u jiġi lura fl-istat li kien fih qabel ma waqa' fir-rovina li hu llum. Aqra wkoll: Ritratti: L-istat diżastruż tal-Forti Salvatur fil-Kalkara Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_61dbce684e04e_rand.td-a-rec-img{text-align:left}.td_uid_3_61dbce684e04e_rand.td-a-rec-img img{margin:0 auto 0 0}